ডলফিনের শরীর  ডলফিনের শরীর এমনভাবে তৈরী যাতে সে পানির মধ্যে দ্রুত চলাফেরা করতে পারে। তাদের শরীরের সামনের দিকে দুটি ডানার মতো অংশ আছে। একে বলে ফ্লিপার। পানির মধ্যে চলাফেরা আর ভারসাম্য  বজায় রাখার জন্য তারা এই ফ্লিপারকে ব্যবহার করে।  বেশীর ভাগ ডলফিনের পেছনে একটা লম্বা পাখনা আছে ।  তার এই লম্বা লেজটিকে বলে ফ্লুকস। সে তার এই ফু্লকস দিয়ে পানিতে ঢেউ তুলে সাঁতার কাটে। পানির মধ্যে যতগুলো প্রাণী আছে তাদের মধ্যে সবেচেয়ে দ্রুতগামী প্রাণী এই ডলফিন। শরীর গরম রাখার জন্য ডলফিনের চামড়ার নীচে থাকে একটা চর্বির স্তর। এর নাম ব্লবার। এই চর্বির স্তর তার শরীরের তাপামাত্রা ঠিক রাখতে সাহায্য করে। এমনকি ঠান্ডা পানিতেও এই চর্বির কারনে তার শরীরে তাপ ঠিক থাকে।